Det siste jurymedlemmet

Det siste jurymedlemmet er en roman  fra 2004, skrevet av John Grisham. Doubleday publiserte boken den 3. februar 2004.

Romanen er delt inn i tre deler. Den første delen dekker rettssaken mot Danny Padgitt, den andre delen fokuserer på at Willie tilpasser seg tilværelsen i Clanton, og den tredje delen inkluderer drapet på jury-medlemmene. Historien er satt til den fiktive byen Clanton, Mississippi mellom 1970 og 1979. Clanton er også arenaen for John Grishams første roman A Time to Kill som ble publisert i 1989, femten år før The Last Juror.

Handlingsreferat 

I 1970 innser den 23 år gamle Willie Traynor at drømmene hans om å bli en Pulitzerprisen-vinnende journalist aldri vil gå i oppfyllelse. Han flytter til Clanton, Mississippi for å ta en praksis-plass ved lokalavisen, The Ford County Times. Imidlertid driver den aldrende redaktøren, Wilson Caudle, avisen mot konkurs gjennom flere år med omsorgssvikt og elendig ledelse. Willie bestemmer seg spontant for å kjøpe avisen for 50 000 dollar, ved å bruke penger lånt fra sin velstående bestemor. Han blir dermed ny redaktør, og eier av The Ford County Times. Like etterpå voldtar og myrder Danny Padgitt, et medlem av en beryktet lokal familie, den ung enken Rhoda Kassellaw. Når Traynor publiserer et fotogafi på forsiden av den blodige Padgitt som blir ført til et fengsel, øker lesertallet for avisen hans. Willie blir imidlertid anklaget for å være en del av Den gule presse og det blir påstått at han bidrar til forhåndsdømmingen Padgitt.

Senere blir Willie interessert i en historie om Callie Ruffin, en lokal mørkhudet kvinne hvis syv (av åtte) barn alle fikk doktorgrader og stillinger ved forskjellige universiteter. I prosessen med å undersøke historien, blir Willie også en nær venn av Callie og familien hennes. I prosessen med å velge jury for Padgitts rettssak, blir Callie den første mørkhudete personen som får muligheten til å i en jury i Ford County. Selv om Callie er langt fra begeistret for utsiktene til å muligens  være med på å idømme en dødsdom, slipper hun ikke unna sin borgerplikt. I retten truer Padgitt åpenlyst med å drepe alle jury-medlemmene hvis han blir dømt. Men selv om juryen dømmer Padgitt, er de splittet om hvorvidt de burde dømme ham til dødsstraff - eller ikke. Så han blir i stedet dømt til livsvarig fengsel.

Men en rekke ubekreftede rykter vedvarer om at Hank Hooten, medlem av juryen, hadde vært kjæresten til offeret - noe som, hvis dette stemmer - ville utgjøre en interessekonflikt i rettssaken. I de påfølgende årene, ettersom Times blir svært vellykket og stadig øker antall lesere, holder Willie et øye med Padgitt-saken. Han blir imidlertid prøveløslatt etter ni år. Umiddelbart etter at han kommer tilbake til Clanton, blir to av de tidligere jury-medlemmene i saken hans drept av en snikskytter-rifle og frykt sprer seg raskt gjennom hele området. Callies barn og naboer organiserer seg for å beskytte henne både dag og natt. Padgitt-familien gir alibi om hvor Danny skal ha befunnet seg under drapene. Dette blir sett på med stor skepsis, men uten noen håndfaste beviser for det motsatte, nøler myndighetene med å arrestere ham. Callie avslører at ofrene var jury-medlemmer som stemte mot å dømme Padgitt til døden.

En tredje jurymedlem - som også motsatte seg en dødsdom - unnslipper så vidt en bombe som blir sendt i posten. Det offentlige oppstyret tvinger myndighetene til å gripe inn, og en arrestordre blir sendt ut for Padgitts arrestasjon. Til deres forbløffelse overgir Padgitt seg til politiet. Under en høring for å fastslå en mulig kausjon blir Padgitt skutt og drept av Hooten, som hadde gjemt seg i taket på bygningen. Hooten barrikaderer seg i tinghusets tårn, og begår selvmord en kort stund senere. Det avsløres at Padgitt - selv om han var skyldig i den opprinnelige forbrytelsen - var uskyldig i de nylige drapene på jury-medlemmene. I mellomtiden er en stor avis-kjede, som utvider virksomheten deres, interessert i å kjøpe The Times. Willie selger avisen sin for 1,5 millioner dollar, men kort tid senere dør Callie dør av et hjerteinfarkt. Boken avsluttes med at Willie skriver nekrologen hennes.

Karakterer 
 Joyner William Traynor. Redaktør for lokalavisen The Times.
 Calia Harris Ruffin. En kvinne med åtte barn, som deltok i jury-tjenesten mot Padgitt
 Baggy Suggs. En alkoholisert reporter for The Times.
 Wiley Meek. Fotograf for The Times.
 Danny Padgitt. Et medlem av den beryktede Padgitt-familien.
 Lucien Wilbanks. Forsvarsadvokat under rettssaken mot Danny Padgitt.
 Harry Rex Vonner. En advokat som blir venn med Willie
 Sam Ruffin. Det åttende barn til Calia Ruffin.
 Rhoda Kassellaw, offeret til Danny Padgitt.
 Dommer Loopus. Dommeren under Padgitt-rettssaken.
 Ernie Gaddis. Aktor under Padgitt-rettssaken
 Hank Hooten. Det ryktes at han hadde et forhold til Rhoda Kassellaw før hennes død.

John Grisham
Kriminalromaner
Bøker fra 2004